
 Esselamu alejkum, uvazeni doktore.


Imam jedno pitanje. Imam na dzenazi namazu je nakon treceg tekbira nenamerno iz zaborava izostavio zadnji 4 tekbir i predao selam neki prisutni su nakon predaje selama iz prvog safa poluglasno uzviknuli Allahu ekber ali imam nije. Nastala je cutnja ljudi su odnijeli mejta do kabura svi su nesto komentarisali. Neki su prisli imamu i rekli mu da je klanjao sa 3 tekbira sto je on negirao ali kad je prisao veci broj ljudi i ubedio ga on je prihvatio. E sad da li je taj ***[namaz](https://pitajucene.com/search/Namaz/questions/ "Pretraži pitanja o namazu")*** ispravan ili treba imam sa jos nekoliko ljudi da ponovo klanja u dzamiji ili na mezaru. Molim Allaha dz.s da vas nagradi za odgovor i vas trud. Esselamu alejkum


* 
* 
* 
* 
* 
* 
* 

 
IZOSTAVLJANJE 4 TEKBIRA PRI DŽENAZI

Alejkumusselam.


Najvjerodostojnije što je došlo u hadisima je da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, donosio 4 tekbira pri klanjanju dženaze, što bolježe Buharija i Muslim. Također, vjerodostojno je prenešeno da je izgovarao 5 i 9 tekbira, a u slaboj predaji 7 tekbira.


Od ashaba, radijallahu anhum, u vjerodostojnim predajama se prenosi da su donosili 3, 4, 5, 6 i 7 tekbira pri klanjanju dženaze.


Ako imam namjerno izostavi četvrti tekbir, ispravno je da je ***[namaz](https://pitajucene.com/search/Namaz/questions/ "Pretraži pitanja o namazu")*** batil te ga treba ponoviti. A ako iz zaborava izostavi četvrti tekbir, nakon što ga upozore klanjači, treba izgovoriti i četvrti i on i klanjači. Nije propisano činjenje sehvi sedžde zbog ovoga. A ako zbog neznanja ne donese četvrti tekbir, namaz je svima ispravan i ne treba ga ponavljati.


Prema tome, namaz vam je ispravan, ne treba ga ponavljati. Ovo podupire i to što se od nekih ashaba prenosti da bi donosili 3 tekbira pri klanjanju dženaze.


Ve billahi tevfik.


Na pitanje odgovorio dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")*** – zijad-ljakic.com


